GiliGold/VAD_KnessetCorpus huggingface dataset:
מיקי לוי: לא קשור לתחקיר.
דוד אמסלם: זה לא קשור לתחקיר.
דוד אמסלם: היא תחקור מה קרה פה.
עבדאללה אבו מערוף: זה כן.
עבדאללה אבו מערוף: אנחנו מדברים על משהו - -
דוד אמסלם: אבל אחרת לא יהיו תחקירים.
דוד אמסלם: בדרך כלל זה לא מגיע לקיצוניות הזאת.
דוד אמסלם: יש דברים שלא קשורים בתהליך לפגיעה בבן אדם.
דוד אמסלם: אתה רוצה לבדוק את התהליכים, לתקן אותם ולשפר אותם.
דוד אמסלם: זה לא חייב להיות שדווקא מישהו בקצה סובל, אלא משהו שלא נראה לך סביר.
דוד אמסלם: קרה משהו, תוצאה שלא צפית אותה או לא קיבלת כמו שרצית.
דוד אמסלם: אז אתה אומר, בוא נלמד.
עבדאללה אבו מערוף: בכל זאת אני עומד על זה להשאיר מוצא למי שנוגע לתחקיר במקרים מסוימים - -
דוד אמסלם: היועץ המשפטי.
מיקי לוי: היועץ המשפטי.
עבדאללה אבו מערוף: היועץ המשפטי לבד לא מספיק.
מיקי לוי: אני זוכר בחור בשם שי בנק.
מיקי לוי: הוא הכניס אקדח לכלא, עד היום לא יודעים איך.
מיקי לוי: כנראה, דרך זה שהוא היה שוטף את המכוניות של אנשי הקרן.
מיקי לוי: הכניסו לו אקדח, החביא אותו, וברגע האמת הוא הוציא אותו וירה.
דוד אמסלם: זאת דוגמה.
דוד אמסלם: נניח שהוא היה שוטף להם את המכוניות – הם לא יגידו בחיים.
דוד אמסלם: אז אתה אומר, חבר'ה, עזבו הכול, בואו נספר איך יכול להיות שהאקדח הזה הגיע לתא.
דוד אמסלם: אז אם הם משוחררים אז הוא יספר שהוא שטף לו את האוטו.
דוד אמסלם: ככה הוא לא יגיד, ובחיים לא תדע.
דוד אמסלם: ואז מה קרה?
דוד אמסלם: אתה מוציא הנחיה שלא שוטפים יותר מכוניות.
דוד אמסלם: אתה מתקן את התהליך.
דוד אמסלם: אם המשטרה מוצאת לנכון להתערב ולפתוח בחקירה פלילית נגד כל אירוע שהיא חושבת שהוא פלילי, לא קשור לכלום, בבקשה, שתבוא ותעשה חקירה.
דוד אמסלם: היא לא צריכה בכלל לשאול את השב"ס.
דוד אמסלם: אנחנו נביא את זה להצבעה.
דוד אמסלם: עבדאללה נמנע.
דוד אמסלם: בעד- 2, אין מתנגדים, נמנע-1.
דוד אמסלם: אני מבין מה מציק לעבדאללה, אבל האמת היא שצריך לקחת את זה למקום חיובי יותר.
דוד אמסלם: על סדר-היום: תקנות הרשות הארצית לכבאות והצלה (הנחה או פטור מתשלום אגרה)(הוראת שעה), התשע"ו-2016.
דוד אמסלם: במה מדובר?
<קרן גלאון: אני מהרשות הארצית לכבאות והצלה.
<קרן גלאון: חוק הרשות הארצית לכבאות והצלה קובע, וזה גם ההסדר שנעשה עם הקמת הרשות, שהרשות תגבה אגרה בנסיבות מסוימות והאגרה הזאת היא חלק מהתקציב הדרוש היום למימון פעולות הרשות.
דוד אמסלם: אנחנו מדברים על פעולה שבה אזרח רגיל מזמין כבאית?
<קרן גלאון: יש שני סוגי אגרות.
<קרן גלאון: האגרה שאנחנו מדברים עליה היום היא אגרה מבצעית.
<קרן גלאון: אם יש אירוע מבצעי, חילוץ או כבאית לשריפה, האדם שקיבל את השירות צריך לשלם אגרה לפי החוק.
דוד אמסלם: אנחנו רוצים לבטל את זה?
<קרן גלאון: אנחנו רוצים לבטל את זה אבל לא היום.
<קרן גלאון: עמדת הנציב הקודם, שחר איילון, והשר אימץ את עמדתו, היא שאנחנו ככלל צריכים לבטל את האגרות המבצעיות.
<קרן גלאון: אנחנו לא רוצים להמשיך לגבות אותן.
דוד אמסלם: אני העליתי את זה לפני שנה מול השר שלכם.
נאוה בוקר: אז למה היתה התנגדות?
נאוה בוקר: אני הגשתי הצעת חוק לביטול האגרות רק לאזרחים פרטיים.
נאוה בוקר: למה היתה התנגדות?
נאוה בוקר: המשרד לביטחון פנים לא תמך.
נאוה בוקר: משרד האוצר לא תמך, זה מובן, אבל אתם?
<קרן גלאון: אני אסביר.
<קרן גלאון: ההצעה כבר בקנה וכבר גמרנו את הגיבוש שלה ויש בה הסדר מאזן.
<קרן גלאון: זאת אומרת, אל מול ביטול מרבית האגרות - - -
דוד אמסלם: רציתם להעלות במקום אחר.
<קרן גלאון: צריך להעלות במקום אחר.
דוד אמסלם: קודם כל, לא תמיד, אבל בסדר.
דוד אמסלם: 17 מיליון שקלים אתם גובים?
<קרן גלאון: משהו כזה, אבל אנחנו מעלים בפחות.
<מרק טובלם: 20 מיליון.
דוד אמסלם: השנה היו יותר שריפות אז גביתם?
דוד אמסלם: זה משהו פרמננטי בשנים האחרונות?
<קרן גלאון: זה ממוצע רב שנתי.
דוד אמסלם: שנה שעברה זה היה 17 מיליון, לפי הנתונים שאתם נתתם.
<מרק טובלם: זה עולה ויורד, זה לא קבוע.
דוד אמסלם: לא חשוב, זה סטיית תקן של 10%.
<קרן גלאון: לשאלתה של חברת הכנסת, ההצעה שלנו היא, מצד אחד, רחבה יותר ממה שכלול בהצעת של חברת הכנסת.
<קרן גלאון: זאת אומרת, ביטול יותר גרוף.
<קרן גלאון: לא מלא אבל הרבה יותר רחב.
<קרן גלאון: מצד שני, איזון אל מול האגרות שאנחנו קוראים להם אגרות בטיחות אש.
דוד אמסלם: אתם רוצים להעלות את האגרות של הביקורת, בעיקר במפעלים וכדומה ובתמורה אתם רוצים להוריד את האגרה על משקי הבית בלבד או גם על המפעלים?
<קרן גלאון: כמעט גורף.
דוד אמסלם: מה זה גורף?
<קרן גלאון: בהצעה שלנו שהועברה למשרד המשפטים ולמשרד האוצר אנחנו משאירים עדיין אגרות מבצעיות מסוימות, כמו קריאת שווא של חייגן אוטומטי שלא מטופלת, דברים בשוליים.
דוד אמסלם: כאשר עושים מעשה ברשלנות או בזלזול.
<קרן גלאון: לא ברשלנות אבל אחרת הכוחות שלנו ייקראו בתדירות ולא נוכל לתת מענה.
דוד אמסלם: כשמדברים על רשלנות הכוונה היא שמישהו לא חשב מספיק והגיעה כבאית שלא לצורך.
דוד אמסלם: בכמה אתם רוצים להעלות את אגרת הבטיחות?
<קרן גלאון: אנחנו רוצים להעלות אותה ב-10%.
נאוה בוקר: זה המון.
דוד אמסלם: כמה היא היום.
<קרן גלאון: זה לא המון, זה הולך לפי מטרים.
דוד אמסלם: זה חד פעמי או שזה דבר שחוזר על עצמו?
<קרן גלאון: זה לא יותר מפעם בשנה ויש מקומות שזה פעם בחמש שנים.
<קרן גלאון: התדירות נקבעת מהסיכון של העסק.
דוד אמסלם: האם במסגרת רישיון לעסק נקבע לו מתי הוא צריך להזמין את הביקורת?
<קרן גלאון: זה לא בדיוק רישיון עסק אלא מכוח החוק שלנו.
דוד אמסלם: זה נע מפעם בשנה או פעם בחמש שנים?
דוד אמסלם: כמה הוא אמור לשלם כל פעם?
<קרן גלאון: זה תלוי בשטח.
<מרק טובלם: 147 שקלים ל-100 המטר הראשונים ואחר-כך, ככל שהשטח גדל, התעריף יורד ל-100 המטרים הבאים.
דוד אמסלם: זה רק על המבנה או גם על החצר?
<קרן גלאון: על הכול.
<מרק טובלם: המטרז' מחושב על השטח הבנוי ועוד שטח פתוח לחיוב שהוא מוגדר רק כשיש רמות סיכון.
דוד אמסלם: השטח הפתוח הוא באותו תעריף של השטח הבנוי?
<מרק טובלם: כן.
דוד אמסלם: נניח שלמישהו יש 2 דונם מפעל אז הוא משלם 2,000 כפול התעריף?
<מרק טובלם: לא, אני רוצה להסביר.
<מרק טובלם: בשטח הפתוח אנחנו מחייבים רק על השטח שיש בו סיכון בטיחותי, כמו למשל מגרש חנייה שיש בו מאות רכבים ונמצא בסמוך למפעל.
<מרק טובלם: על המגרש הזה אנחנו כן נגבה.
<מרק טובלם: אבל אם יש שטח פתוח - - -
<קרן גלאון: אם יש מפעל שמאחסן רכוש בשטח אז הוא ישלם.
דוד אמסלם: יש לכם ממוצע של גבייה ממפעלים לשנה?
דוד אמסלם: עשיתם פעם את החישוב?
<קרן גלאון: יש לנו כל מיני בדיקות.
<קרן גלאון: לא הבאנו אותן לפה.
נאוה בוקר: דודי, בעלי העסקים קורסים.
נאוה בוקר: אני שמעתי על עסקים שסגרו את העסק בגלל התנאים הבלתי אפשרי שדורשים מהם בכיבוי.
נאוה בוקר: אז מה, נכביד עליהם בעוד 10%?
נאוה בוקר: איפה ההיגיון?
<קרן גלאון: קודם כל, אנחנו לא שמענו על עסקים שסוגרים בגללנו.
נאוה בוקר: היו כאלה אצלי בדיון.
<קרן גלאון: כן, אבל גם שם התאחדות התעשיינים אמרה שזה לא המצב ושזה שיפור אדיר.
דוד אמסלם: קרן, בואי נסכם שאצלכם מתקשרים להזמין כיבוי ולנאוה מתקשרים על הסגירה.
<קרן גלאון: יש הבדל בין דרישות התוכן שאנחנו דורשים שהן שיכולות להיות יקרות, אם צריך מתזים וגלאים וכן הלאה.
דוד אמסלם: אני רוצה למשוך לאן שנאוה מושכת.
דוד אמסלם: אנחנו מבינים שאדם שפותח עסק מקבל הנחייה מהכיבוי וכדי לקבל את האכלוס הוא נדרש להביא אישור מהכיבוי.
דוד אמסלם: הכיבוי מגיע ועושה עבודה יסודית ובודק ספרינקלרים וכדומה.
דוד אמסלם: אחר-כך הם אומרים לו: תקשיב טוב, זה מה שאתה משלם לנו.
דוד אמסלם: כי הבאנו קצין.
דוד אמסלם: לא סתם לוחם אש אלא קצין מיוחד הבאנו.
דוד אמסלם: הוא הסתובב אצלך 10 שעות ובדק, נא לשלם את התעריף.
דוד אמסלם: אחר-כך אנחנו מזמינים אותו עוד פעם?
<קרן גלאון: תלוי בסוג העסק.
דוד אמסלם: נניח שזה עסק בעל סיכון גבוה כמו מאפיית אנג'ל.
<קרן גלאון: נגיד שזה מפעל עם חומרים מסוכנים.
דוד אמסלם: נניח שזאת מאפיית כמו מאפיית אנג'ל שעוסקת באש.
דוד אמסלם: מטבע הדברים, בהגדרה שלכם זה מפעל מסוכן.
<קרן גלאון: גם קמח מאוד מסוכן.
דוד אמסלם: לדעתי המפעל הזה יושב על אלפי מטרים.
דוד אמסלם: במקרה כזה דורשים ממנו עוד פעם אגרה?
<קרן גלאון: זאת לא אגרה כל-כך גבוהה.
דוד אמסלם: הוא אומר 100 שקל למטר.
<קרן גלאון: לא, 100 המטרים הראשונים.
דוד אמסלם: ואחרי זה לכמה זה יורד?
<מרק טובלם: אמרתי שזה הולך בהדרגה.
<מרק טובלם: זה נע בין 140 שקלים לבין 71 שקלים.
<מרק טובלם: אם אתה לוקח שטח גדול של מפעל גדול.
דוד אמסלם: קח 1,000 מטר, זה 100,000 שקלים.
<קרן גלאון: זה ל-100 מטר.
דוד אמסלם: הבנתי, זה ביחידות של 100 מטר.
דוד אמסלם: חשבתי שמדובר על כל מטר, אחרת היה משלם 170,000 על הבדיקה.
דוד אמסלם: זאת אומרת, על 100 המטר הראשונים משלמים 147 שקלים ואם הוא יושב על 2-3 דונם מקסימום זה מגיע ל-1,5000-2,000 שקלים.
דוד אמסלם: שאלה אחרונה: במסגרת האיזונים זה יכסה?
<קרן גלאון: לא לגמרי.
דוד אמסלם: כמה בעצם אתם גובים לדעתכם רק מהאגרה של ההזמנה של השריפות, זאת שאנחנו רוצים לבטל?
<קרן גלאון: בערך 20 מיליון.
דוד אמסלם: והתוספת של ה-10% היא 20 מיליון.
דוד אמסלם: זאת אומרת שבסך הכול זה 200 מיליון.
<מרק טובלם: היא לא מכסה את ה-20 מיליון.
<מרק טובלם: יש לנו פער של 6 מיליון שקלים.
דוד אמסלם: זאת אומרת שאת הסעיף הזה אתה גובה 150 מיליון שקל הכנסות בשנה?
<מרק טובלם: לא על הסעיף הזה, אתה מדבר בכלל.
דוד אמסלם: הרי אם אתה רוצה להעלות ב-10% והוא מאזן אותך, נגיד פה 20 מיליון ושם 14 מיליון ואמרת שאנחנו בגירעון של 6 מיליון.
דוד אמסלם: אז אם זה 10% מלמעלה, אני מבין שמדובר בסיבות 140 או 150 מיליון.
<קרן גלאון: זה לא המספר.
דוד אמסלם: אחרת אני לא מבין באחוזים.
דוד אמסלם: אם אנחנו מעלים את האגרה ב-10% והיא אמורה להביא לנו 14 מיליון, הרי שסך הכול האגרה היא בסביבות 140 מיליון.
<מרק טובלם: בגדול, אנחנו מגיעים היום להכנסה של 160 מיליון שנתי, זה כולל מניעת דליקות - -
דוד אמסלם: אז תוריד את ה-20 מיליון אז נשאר 140 מיליון.
<מרק טובלם: נשאר 140.
דוד אמסלם: על זה אתה צריך 10%.
<מרק טובלם: אנחנו נגיע ל-154.
<מרק טובלם: זה מה שאנחנו נגיע אם אנחנו מוסיפים את האומדן שאנחנו מדברים עליו.
דוד אמסלם: זה מותנה בזה?
<מרק טובלם: התקציב הזה מותנה בהכנסה.
דוד אמסלם: אני לוקח פאוזה בעניין.
דוד אמסלם: הסיכום שלי הוא כדלקמן: האוצר מביא חלק מהעניין.
דוד אמסלם: אנחנו דיברנו על בסביבות ה-17 מיליון.
דוד אמסלם: יהיה חלק מהאוצר, חלק אתם תספגו וחלק יגיע מהמשרד לביטחון פנים.
דוד אמסלם: שבו עם השר שלכם ועם המנכ"ל ותגידו לו שזה הסיפור שסיכמתי איתם ותבואו אלינו עם הנוסחה הזאת.
<קרן גלאון: זאת כבר הנוסחה הקיימת.
נאוה בוקר: אני לא בעד לגבות מבעלי עסקים.
נאוה בוקר: אני אתנגד.
דוד אמסלם: קודם כל, אל תתנגדי, זה לא שם.
דוד אמסלם: אנחנו אומרים כך: 20 מיליון זה האגרה.
דוד אמסלם: אתם אומרים: אנחנו נעלה בצד השני ב-14 מיליון ואנחנו נהיה קצרים ב-6 מיליון.
דוד אמסלם: את ה-6 מיליון מאיפה תביאו?
דוד אמסלם: את זה אתם סופגים.
<קרן גלאון: זה בדיון, איזה חלק אנחנו סופגים ואיזה לא.
דוד אמסלם: הסיכום היה שהאוצר אמור לשפות אתכם בחלק מהעניין.
דוד אמסלם: הנוסחה שדיברנו עליה היא נוסחה הגיונית כי הרי לכאורה, אותה מפעל, אתה גם מקצץ לו מהצד השני.
דוד אמסלם: אני אומר שאם מדובר ב-20 מיליון, אז אתם סופגים 6 מיליון בתקציב.
דוד אמסלם: 7 מיליון אתם צריכים להביא מהאוצר ונניח 7 מיליון אתם משיתים על בעלי עסקים שמצד אחד אתם מקצצים להם את ההזמנות של הכבאיות אבל מצד שני אתם מעלים להם את האגרה הזאת.
<קרן גלאון: נכון להיום, גם את ה-6 מיליון אנחנו לא יכולים לספוג.
דוד אמסלם: אני אגיד לכם שאתם לא מבושלים בעניין.
דוד אמסלם: זה הסיכום.
דוד אמסלם: אתם תחזרו חזרה לשר.
דוד אמסלם: אני גם דיברתי עם המנכ"ל שלכם בעבר.
דוד אמסלם: הוא מכיר את הנושא, גם השר מכיר.
דוד אמסלם: כמו שאמרתי.
דוד אמסלם: תבואו מגובשים במתווה הבא: זה יהיה בערך שליש, שליש, שליש.
דוד אמסלם: שליש אתם סופגים בתקציב שלכם.
דוד אמסלם: אני לא מדבר על התקציב של הכיבוי, אני מדבר על התקציב של ביטחון פנים.
דוד אמסלם: אתם מסתדרים עם 6 מיליון.
דוד אמסלם: שליש האוצר מביא ממקורות שלו ושליש נעלה את האגרה.
דוד אמסלם: זאת בהנחה שלבעלי העסקים יורדת אגרה יותר משמעותית כי שם יש יותר כסף.
דוד אמסלם: אם לאחד כזה נשרף המפעל, אני מבין שהוא משלם על כל כבאית.
דוד אמסלם: הוא יכול להגיע לעשרות אלפי שקלים וזה יכול להעלות לו את הביטוחים.
דוד אמסלם: לכן אני חושב שבסך הכול הוא גם מרוויח מזה.
דוד אמסלם: אז אנחנו לא נתקדם - - -
<קרן גלאון: בסדר.
<קרן גלאון: אבל התקנות שבפנינו הם בעניין אחר.
<קרן גלאון: עם העניין הזה אנחנו כמובן נחזור למשרד.
<קרן גלאון: התקנות פה הן לתת הנחה מאגרה לאותם אנשים מעוטי יכולת, או שהנסיבות שלהם מאוד קשות, כבר היום.
<קרן גלאון: התקנות האלה הן לטובת הציבור, כדי לאפשר לרשות הארצית לכבאות והצלה לתת הנחה למי שצריך.
דוד אמסלם: מה שדיברת איתי עד עכשיו זה לא בתקנות?
<קרן גלאון: זה לא מה שמונח בפני הוועדה היום.
<קרן גלאון: היה חשוב להסביר את האגרה המבצעית.
<קרן גלאון: פה מדובר על הנחה מהאגרה המבצעית שנגבית כיום.
<קרן גלאון: בזמנו, בכנסת הקודמת, אושרו התקנות האלה רק להוראת שעה לשנה בלבד, מתוך תקווה שעד אז תהיה רביזיה יותר מקיפה.
דוד אמסלם: אתם רוצים להאריך בעוד שנה?
<קרן גלאון: אנחנו רוצים הארכה לעוד שנתיים.
דוד אמסלם: אני אאריך לכם אותה בחצי שנה.
<קרן גלאון: ההארכה פה היא רק לטובת הציבור.
דוד אמסלם: כבר ישבתי עם השר ודיברתי עם אגף תקציבים בעניין.
דוד אמסלם: אני לא עושה עבודה במקום המשרד, אבל עשיתי אותה לפני שמונה חודשים.
דוד אמסלם: המתווה שאני מדבר עליו זה לא דבר שהמצאתי הבוקר.
דוד אמסלם: אני גם ציפיתי שהוא ייגמר.
דוד אמסלם: הייתי טרוד בהרבה דברים אז שכחתי.
דוד אמסלם: עכשיו אתם באים בצעד מאוד נבון לטובת האוכלוסייה היותר חלשה.
דוד אמסלם: למה אני אתן רק לשישה חודשים?
דוד אמסלם: חשבתי בהתחלה לאשר לכם לשלושה אבל חשבתי שהשר שלכם עסוק בימים אלה, אז אני נותן לכם 6 חודשים כדי להזכיר לי.
דוד אמסלם: אנחנו נעשה דיון כאן ואני אשאל אתכם מה קרה עם ה-20 מיליון.
<קרן גלאון: ברשותך, אני אסביר.
<קרן גלאון: התקנות האלה קבעו מנגנון מאוד יפה שעבד ברשות הכבאות במשך שנה, של ועדות הנחה.
<קרן גלאון: כל ועדה מורכבת משלושה.
<קרן גלאון: הגיעו מעל 1,000 בקשות שנדונו וקיבלו מענה.
<קרן גלאון: מאחר והתקנות פקעו לפני חודשיים, בחודשים האלה נאלצנו להקפיא את פעילות ועדות ההנחה - - -
דוד אמסלם: למה לא הבאתם את זה לוועדה לפני חודשיים?
<קרן גלאון: התהליכים האלה לוקחים זמן.
<קרן גלאון: זה תהליכים בירוקרטיים שהכנסת היתה - - -
דוד אמסלם: קרן, את מדברת איתי, אני פקיד.
דוד אמסלם: למה את לא באת לפני שלושה חודשים עם הדבר הזה?
<קרן גלאון: כמו שאדוני יודע, תקנות שנוגעות לאגרה צריכות לעבור שלושה משרדים, צריכים לעבור ועדת אגרות, צריך לעבור דרך שר האוצר שלא תמיד הוא פנוי.
<קרן גלאון: לי כואב על האזרחים ובשביל זה אני פה.
נאוה בוקר: אם כואב לכם על האזרחים למה התנגדתם?
נאוה בוקר: הצעת החוק שלי מדברת בדיוק על אותו דבר.
נאוה בוקר: אין לזה שום קשר לסעיף שהעלית קודם.
דוד אמסלם: הצעת החוק שלך היא לא הדיון פה.
דוד אמסלם: אני שואל משהו אחר.
נאוה בוקר: זה אותו דבר, זאת אותה הצעה.
נאוה בוקר: אני לא מבינה איך משרד הבט"פ מתנגד להצעה כזאת, שבעצם חוסכת מהם את כל התהליך?
דוד אמסלם: אם אתם כל-כך דואגים לאזרחים אז למה לא הבאתם את זה לפני שלושה חודשים, הרי הקפאת אותם חודשיים?
<קרן גלאון: אני יכולה להגיד לאדוני שעשינו מאמצים כבירים כדי להביא את הועדות האלה בזמן.
<קרן גלאון: זה מצב נתון.
<קרן גלאון: עוד משפט אחד ברשותך.
<קרן גלאון: אני רוצה להסביר מה מבחינתנו התקנות האלה.
<קרן גלאון: גם אחרי שתשונה האגרה המבצעית במהרה בימינו ונצליח להגיע לאותו הסדר שכבר הוגש לפני מספר חודשים למשרד האוצר, עדיין תישאר אגרה מבצעית מסוימת ונצטרך שוועדות ההנחה ימשיכו לפעול.
דוד אמסלם: אם מישהו עשה רשלנות כדאי לתת לו הנחה?
<קרן גלאון: אם מצבו הכלכלי של מישהו מאוד קשה, נצטרך לתת לו מענה.
<קרן גלאון: להערכתנו נצטרך תקופה של עוד כשנה לבחון, האם אנחנו צריכים להמשיך לתת הנחות או לא.
<קרן גלאון: משרד האוצר הוא הראשון שיגיד שלא צריך לתת הנחות.
דוד אמסלם: בדוחות חנייה או בדוחות בכלל, אין דבר כזה של ועדות חריגים.
דוד אמסלם: אני מדבר על דוחות שהמדינה נותנת בכל מיני משרדים.
דוד אמסלם: הבנתי את הסיפור.
דוד אמסלם: גם חברת הכנסת נאוה בוקר מקדמת את הנושא של ביטול האגרה לאזרחים הרגילים.
דוד אמסלם: זה ברור לכולנו וגם אתם מבינים את האבסורד.
דוד אמסלם: איך אמרתי אז?
דוד אמסלם: הארנק נשרף אז מאיפה אני ארשום לך את השיק?
דוד אמסלם: האדם לא יודע איפה לשים את הראש שלו באותו לילה וחרב עליו עולמו.
דוד אמסלם: אם יש לו ביטוח, אין לו בעיה עם האגרה.
דוד אמסלם: הבעיה שלחלק גדול אין ביטוח אז הם נמצאים בסרט.
דוד אמסלם: לאדם נהרסו כל החיים ופתאום הוא מקבל בדואר מכתב רשום שאם הוא לא ישלם גם יעקלו לו את החשבון שאין לו.
<קרן גלאון: אנחנו מסכימים.
דוד אמסלם: בגדול, זאת האטמוספרה שאנו חיים בה.
דוד אמסלם: לכן כולנו תמימי דעים בעניין.
דוד אמסלם: אתם סייגתם את זה בדבר אחד שנשמע לי הגיוני, אם יש איזה מישהו שמשתעשע ומתקשר לכיבוי.
דוד אמסלם: יש כאלה, אנחנו מכירים.
דוד אמסלם: בירושלים אני מכיר כמה מקרים ששלחו למישהו אמבולנס הביתה, שלחו לו כבאית.
דוד אמסלם: אנשים כאלה הם עבריינים שצריך לטפל בהם לא רק על-ידי האגרה אלא גם במישור הפלילי.
דוד אמסלם: אם יש מישהו ששכח וניסה מוקד כזה או אחר, הטריד אתכם ושלח כבאית, בוודאי שצריך לקנוס אותו.
דוד אמסלם: אני אספר לכם סוד קטן: לעניים אין את המערכות האלה של הטרדה באוטומט.
<קרן גלאון: גם אחרי שהתקנות החדשות יותקנו וייכנס לתוקף, הליך שייקח כמה חודשים, גם אז עדיין ימשיכו להתקבל בקשות להנחה על אגרות שכבר הוצאו.
<קרן גלאון: שנית, עדיין אנחנו לא יודעים עד הסוף, אולי יצטרכו בכל זאת הנחה לאותם מקרים.
<קרן גלאון: לכן, בגלל התהליך הפרוצדוראלי וכל-כך קשה להתקין את התקנות, הדרך שאני מציעה זה כן לאשר את התקנות לשנתיים ועוד חצי שנה או שלושה חודשים, נתכנס פה לתת דין וחשבון.
דוד אמסלם: קרן, תקשיבי.
דוד אמסלם: אנחנו נביא להצבעה לאישור של 6 חודשים.
דוד אמסלם: עד אז - - -
<קרן גלאון: המשמעות תהיה פגיעה באזרחים כי עוד 6 חודשים - - -
דוד אמסלם: אתם תבואו עוד פעם.
<קרן גלאון: הדלת שלי אליך אינה דלת ישירה.
<קרן גלאון: אני צריכה לעבור הליך בירוקרטי שהוא כשלעצמו לוקח 3 חודשים.
<קרן גלאון: המשמעות היא, שכבר מהיום אצטרך להתחיל עוד פעם את התהליך הזה.
<קרן גלאון: אני מציעה לאדוני להאריך את זה בתקופת הזמן ולקיים פה דיון מעקב.
<קרן גלאון: בסוף מי שיסבול זה האזרחים.
<קרן גלאון: התהליך הפרוצדוראלי המקדים לוקח חודשים רבים.
דוד אמסלם: אני מבין הכול וגם את מה שאת אומרת.
דוד אמסלם: זה שלא באתם לפני שלושה חודשים זה לא תקין.
דוד אמסלם: זה שיש פרוצדורה לתקנות זה לא רק נחלת
דוד אמסלם: כם ולא רק אתם עושים את הפרוצדורה.
דוד אמסלם: משעה שמונה אני מאשר תקנות של כל מיני משרדים.
דוד אמסלם: היום זה דיוני תקנות.
דוד אמסלם: לכן לא הייתי מעלה את הטענה הזאת כטענה רצינית.
<קרן גלאון: אני אומרת שהארכת זמן מוגבלת בסופו של דבר לא תיתן את המטרה שאדוני מבקש להשיג.
דוד אמסלם: אני מסביר באופן בסיסי.
דוד אמסלם: גם אם הייתי נותן לכם ל-20 שנה זה גם היה בסדר והיינו חוסכים עוד שנתיים.
דוד אמסלם: תמיד זה נכון לגבי כל תקופת זמן.
דוד אמסלם: אני כאן רוצה להאריך את זה לחצי שנה בגלל שאני חושב שאני רוצה דיון כזה בעוד חצי שנה.
דוד אמסלם: זה דיון משני.
דוד אמסלם: אני רוצה לבדוק מולכם מה קרה עם האגרה.
דוד אמסלם: עכשיו אתם תלכו למנכ"ל שלכם ותגידו שאישרנו רק חצי שנה ורטרואקטיבית ל-3 חודשים.
דוד אמסלם: זאת אומרת, אנחנו נאפשר לכם לדון בבקשות שהיו רטרואקטיבית באותה תקופה.
דוד אמסלם: אתם תבואו לפה בעוד חצי שנה.
דוד אמסלם: תגידי למנכ"ל המשרד לביטחון פנים שיבוא ויספר לנו את כל סוגיית האגרה, שהיא יותר מרתקת אותי.
<קרן גלאון: אני אנסה עוד פעם אחת וכמובן שאדוני מחליט.
<קרן גלאון: אני חושבת שהטקטיקה להשיג את אותה מטרה - - -
<קרן גלאון: רק עוד פעם אחת.
<קרן גלאון: ביטול האגרות המבצעיות מצוי בסדר-היום של השר ושל המנכ"ל.
<קרן גלאון: אנחנו את עבודתנו סיימנו.
דוד אמסלם: זה מעצבן אותי.
דוד אמסלם: את הסיפור הזה סוגרים ב-10 דקות.
דוד אמסלם: אני מדבר עליו 10 חודשים.
דוד אמסלם: אם לא היו לי עניינים אחרים, מבטיח לך שהייתי כבר פותר את זה איתכם.
דוד אמסלם: בגלל שזה היה בפוקוס שלי.
דוד אמסלם: אבל אני כבר סגרתי את המתווה.
דוד אמסלם: דיברתי באגף התקציבים עם מי שמטפל בנושא של הכיבוי.
דוד אמסלם: מדובר בכסף קטן שעושה עוגמת נפש להרבה מאוד אנשים.
דוד אמסלם: על מה ולמה?
דוד אמסלם: לכן שאתם תבואו לכאן ובפעם הבאה יבוא לפה מנכ"ל משרד הבט"פ שיסביר לנו מה הוא עשה בנושא.
<קרן גלאון: קודם כל, ההארכה לחצי שנה תהיה רק לארבעה חודשים.
דוד אמסלם: אנחנו ניתן מהיום עד דצמבר.
<קרן גלאון: אנחנו מבקשים שזה יהיה לפחות לשנה.
דוד אמסלם: קרן, אני פה לא שוק מחנה יהודה.
דוד אמסלם: אני אביא את זה להצבעה עד סוף השנה.
דוד אמסלם: אני לא אדון בתקנות הכיבוי בהיבט הזה, עד שלא יבוא לכאן מנכ"ל הבט"פ ויסביר לנו את עניין האגרה.
דוד אמסלם: אנחנו נאריך את זה עד 31.12.2016.
<עידו בן-יצחק: רטרואקטיבית מ-21 לאפריל.
דוד אמסלם: אתה רוצה להקריא?
<עידו בן-יצחק: לא, כי זה בעצם השתנה.
<עידו בן-יצחק: בעיקרון זה עד 31 לדצמבר ומ-21.4.
נאוה בוקר: אני בבעיה.
נאוה בוקר: זה תוקע את הצעת החוק שלי שמעגנת את זה באופן קבוע.
נאוה בוקר: כל שר שיגיע ישנה.
דוד אמסלם: לכן אנחנו נותנים לחצי שנה עד שהם יבואו להסביר לנו את הנושא של האגרה.
נאוה בוקר: אני לא מבינה את ההתנגדות שלהם בנושא של הצעת החוק.
נאוה בוקר: הרי הצעת החוק מעגנת את זה באופן קבוע לאורך דורות.
נאוה בוקר: אז מה?
נאוה בוקר: כל כמה חודשים נצטרך להאריך להם?
דוד אמסלם: בפעם הבאה יבוא העניין של ביטול האגרה, אם לא אני אוביל את זה בחקיקה.
נאוה בוקר: למה אתה לא עוזר לי לקדם את זה בחקיקה?
נאוה בוקר: זה לא עדיף מאשר כל 10 חודשים?
דוד אמסלם: את הנושא של האגרה הם עומדים לבטל.
נאוה בוקר: זאת השאלה, האם היא תבוטל?
דוד אמסלם: זה הכיוון.
נאוה בוקר: זה לא בהתניה, שתבוטל בלי קשר.
דוד אמסלם: הסברנו את זה.
דוד אמסלם: בעיקרון הם חשופים על 20 מיליון שקלים.
דוד אמסלם: אני לא רוצה לדון בזה עכשיו, זה הדיון של האגרה עצמה.
דוד אמסלם: בעצם ההפסד שלהם הוא 20 שקלים והם צריכים מקורות.
דוד אמסלם: דרך אגב, אני בעד לבטל מס הכנסה וביטוח לאומי כדי שלכולם יהיה טוב.
דוד אמסלם: יש פה אבסורד באגרה, אבל הכסף הוא חלק מהעסק.
דוד אמסלם: אי-אפשר להתעלם ולהגיד להם שזה לא מעניין כי בסוף הכיבוי צריך לתת שירות.
דוד אמסלם: לכן יש פה איזה איגום משאבים.
דוד אמסלם: אנחנו אומרים: אתם תתייעלו קצת, האוצר ייתן לכם קצת ואנחנו נעמיס קצת על המפעלים ומצד שני ניתן להם הנחה.
נאוה בוקר: גם ההארכה פה היא לתקופה מסוימת.
דוד אמסלם: כן, כדי לדון על הנושא של האגרה.
דוד אמסלם: זה פחות מעניין אותי.
דוד אמסלם: זה דבר מבורך ואני מצביע לזה אבל אני רוצה לעשות כאן דיון נוסף בעוד חצי שנה כדי לדבר על האגרה ולא על זה.
דוד אמסלם: אני מצטער שזה ברח לי מהראש לפני 10 חודשים.
דוד אמסלם: התעסקתי איתו חודשיים שלושה והגעתי לסיכומים ומאז לא עקבתי אחריו.
דוד אמסלם: לכן הגענו לאן שהגענו.
<בר לוי: אני מהלשכה המשפטית של הבט"פ.
<בר לוי: אני רק רוצה לציין שהמתווה שאדוני הציע כעת זה לא המתווה שאנחנו העברנו לאוצר, שגם עליו לא קיבלנו התייחסות.
דוד אמסלם: מה הצעתם?
<בר לוי: בעצם אנחנו הצענו את כל מה שקרן ומרק ציינו לגביי העלאה של 10% של האגרות מניעה.
<בר לוי: גם לזה עדיין לא קיבלנו תשובה חיובית מהאוצר.
דוד אמסלם: בואו נשמע את האוצר.
<עמיחי דוד: אני מאגף התקציבים.
<עמיחי דוד: אני בדיוק עושה בדיקה האם זה יפגע בעסקים.
דוד אמסלם: דיברתי עם אמיר לוי וגם עם אמיר אדרי וסגרתי את המתווה פחות או יותר והולכים לשם.
<עמיחי דוד: אנחנו עדיין עושים בדיקה לגבי - - -
דוד אמסלם: לא צריך שנה שלמה ל- 6 מיליון שקלים.
דוד אמסלם: דחילק, התעטשתם ויש אותו על השולחן.
דוד אמסלם: פה, עמיחי, אני צריך אותך.
דוד אמסלם: השירות הזה מרגיז המון אזרחים.
דוד אמסלם: זה אחד הדברים הכי הזויים.
דוד אמסלם: דרך אגב, עד שלא הגעתי לכנסת לא ידעתי שזה קיים.
דוד אמסלם: תבין מי משלם את זה.
<עמיחי דוד: אני מסכים לחלוטין.
דוד אמסלם: אם יש לו ביטוח לא אכפת לו.
דוד אמסלם: אז אנחנו עכשיו מפרנסים את כל חברות הביטוח מזה?
דוד אמסלם: מה שמטריד אותי אלה האנשים המסכנים שלרוב אין להם ביטוח ויש להם את אמצעי הבטיחות הכי נחותים.
דוד אמסלם: זאת הזקנה שהשאירה את תנור הספירלה ששרף לה את השמיכה ואת הבית.
דוד אמסלם: יש פה מצב אבסורדי ולא הגיוני שתלוש מהמציאות.
<עמיחי דוד: אני מסכים.
דוד אמסלם: כולם מסכימים.
דוד אמסלם: על מה מדובר?
דוד אמסלם: בסך הכול מדובר על 16 מיליון שקלים ולכל היותר 20 מיליון.
דוד אמסלם: זה הסכום שאנחנו רוצים להוריד מכאן ולהעביר לכאן.
דוד אמסלם: 6 מיליון שקלים תעביר לכאן באגרה.
דוד אמסלם: 14 מיליון במתווה, הם יספגו שליש בנושא של התייעלות פנימית ואתם תיתנו להם עוד 6 מיליון שקלים כתוספת.
דוד אמסלם: ככה זה נראה לי הגיוני.
דוד אמסלם: דרך אגב, זה המתווה שדיברנו עליו.
<עמיחי דוד: כמו שאמרתי, אנחנו בודקים גם את הנושא הזה של איפה להשיג מקור לאפשרות הזאת וגם אנחנו בודקים את המתווה הזה.
דוד אמסלם: אני אתן לך מקור.
דוד אמסלם: תוריד מהקואליציוני אחוז.
<עמיחי דוד: אני לא מחליט.
דוד אמסלם: הקואליציוני זה בכלל סיפור חמור שקורה פה, אבל לא משנה.
דוד אמסלם: תשמע, תבוא אלי עוד שבועיים עם פתרון.
נאוה בוקר: אי-אפשר לזמן את המנכ"ל של בט"פ לדיון?
נאוה בוקר: לא לעוד חצי שנה, זה לא יאומן.
<בר לוי: אני רוצה להגיב על זה.
<בר לוי: מנכ"ל הבט"פ כן מאוד מקדם את זה וגם השר, כמו שקרן ציינה.
<בר לוי: אנחנו כרגע מחכים לאישור של משרד האוצר.
<בר לוי: שוב, לגבי המתווה, ההתניה היתה שהאגרות מניעה יעלו ב-10%.
<בר לוי: זאת היתה, למיטב ידיעתי, התניה של האוצר.
<עמיחי דוד: - - לכן אנחנו בודקים אם זאת הדרך או זאת הדרך.
דוד אמסלם: אם אתם לא צד בעניין בכסף, אז אתם לא צעד בעניין.
דוד אמסלם: אתם נכנסים ללופ במתווה שאותו הגדרנו.
דוד אמסלם: תמיד אפשר להעמיס על האנשים כמה שיותר.
דוד אמסלם: אפשר לקחת מהאזרחים הרגילים מהבתים ולהעמיס על העסקים.
דוד אמסלם: אפשר לקחת מהחנויות ולהעמיס על העסקים.
דוד אמסלם: אפשר לקחת מהמפעלים הקטנים ולהעמיס על המפעלים הקטנים.
דוד אמסלם: אפשר הכול אבל לא לשם אני הולך.
<עמיחי דוד: אנחנו עושים בדיקה כדי שתהיה פגיעה מינימלית.
דוד אמסלם: בסוף יש צדק בעניין הזה.
דוד אמסלם: דיברתי על המתווה גם עם אמיר א' וגם עם אמיר ב', גם עם פלג וגם עם המנכ"ל.
דוד אמסלם: זה פחות או יותר המתווה.
דוד אמסלם: עצם זה שאתה יושב בדיון אתה צריך להוציא כסף מהכיס.
דוד אמסלם: אין פה שופטי קו, מי שפה הוא שותף.
דוד אמסלם: אם הוא לא שותף, שילך ולא יבוא לפה.
דוד אמסלם: האוצר הוא שותף בעניין.
דוד אמסלם: הוא לא מסתכל כשופט קו ונותן עצות לשחקנים, זה לא עובד ככה.
<עמיחי דוד: מסכים.
דוד אמסלם: זה כבר מאחורינו.
דוד אמסלם: זה כסף כזה קטן, לא שווה אפילו את הדיבור, תאמין לי.
דוד אמסלם: אז זה המתווה.
דוד אמסלם: תיכנס אלי בעוד שבועיים.
דוד אמסלם: אם יש בעיה אני אביא את אמיר אלי ונגמור את הסיפור הזה.
דוד אמסלם: כבר דיברתי עם רותם בזמנו וזה מקובל עליהם פחות או יותר.
דוד אמסלם: גם השר מאוד אוהב את זה, בגלל שהוא מבין את העוול שנעשה.
דוד אמסלם: הוא בעצמו דיבר איתי על זה כבר לפני שנה.
דוד אמסלם: לכן, בוא נתכנס, ניקח את זה למקום חיובי ואז לא תהיה סיבה לעשות הנחות לאנשים ושהם לא ישלמו.
<קרן גלאון: אדוני, לפני ההצבעה.
<קרן גלאון: אם יש אפשרות עד סוף מרץ?
<קרן גלאון: גם אם התקנות יעברו עוד חצי שנה, לאפשר לנו להמשיך לתת הנחות לאנשים שכבר הופקה להן אגרה.
<קרן גלאון: התקנות האלה הן חשובות לציבור.
דוד אמסלם: קרן, למה את חוזרת על הדברים שלך הרבה פעמים?
<קרן גלאון: כדי לנסות לשכנע בצדקת דבריי.
<קרן גלאון: לא להחזיק את התקנות האלה כבנות ערובה.
דוד אמסלם: אולי לא הבנתי שאני בדרך-כלל מבין בפעם הראשונה.
דוד אמסלם: דרך אגב, כשאני נכנס לדיון, אני לא פחות מאלה שמעלים את הנושא, אני לומד את זה.
דוד אמסלם: הבנתי את מה שאמרת ואם תחזרי על זה שבע פעמים זה כבר הופך למקום לא טוב.